b'\n_START_ARTICLE_\nErasmus-ohjelma\n_START_PARAGRAPH_\nERASMUS-ohjelma (engl. European Region Action Scheme for the Mobility of University Students) on Euroopan unionin vaihto-opiskelijaohjelma, joka on perustettu vuonna 1987. Vuonna 2014 alkoi ohjelman uusi kausi nimell\xc3\xa4 Erasmus Plus. Sit\xc3\xa4 edellinen kausi oli Elinik\xc3\xa4isen oppimisen ohjelma vuosille 2007\xe2\x80\x932013. Erasmus-ohjelma oli aiemmin (vuoteen 1999) osa Sokrates-ohjelmaa. _NEWLINE_Vuosina 2014\xe2\x80\x932020 ohjelman tunnus on Erasmus Plus (Erasmus+). Sen kokonaisbudjetti on 14,7 miljardia euroa. Edellisist\xc3\xa4 kausista poiketen Erasmus kattaa kaikki vaihdon muodot, esimerkiksi koululaisvaihdon, urheilijavaihdon, harjoittelun ja aikuisten elinik\xc3\xa4isen oppimisen vaihdon._NEWLINE_Opiskelijalle Erasmus-ohjelma antaa tilaisuuden osallistua opiskelijavaihtoon ulkomaisessa korkeakoulussa ja Erasmus-harjoitteluun ohjelmaan osallistuvan maan yrityksess\xc3\xa4 tai organisaatiossa. Kaikkien alojen tutkinto-opiskelijat voivat osallistua Erasmus-apurahalla tuettuun 3-12 kuukauden opiskeluvaihto- tai harjoittelujaksoon EU:n j\xc3\xa4senvaltioissa, ETA-maissa (Islanti, Norja ja Liechtenstein) ja Turkissa._NEWLINE_Erasmus-ohjelma on virallisesti perustettu 15. kes\xc3\xa4kuuta 1987, ja siihen on siit\xc3\xa4 l\xc3\xa4htien osallistunut yli kaksi miljoonaa Erasmus-opiskelijaa. Lukuvuonna 2008\xe2\x80\x932009 ohjelman kautta l\xc3\xa4hti vaihtoon l\xc3\xa4hes 199\xc2\xa0000 vaihto-opiskelijaa, mik\xc3\xa4 on opiskelijavaihdon Euroopan enn\xc3\xa4tys._NEWLINE_Suomen entinen p\xc3\xa4\xc3\xa4ministeri Jyrki Katainen on ainoana EU-maiden hallituksen- tai valtionp\xc3\xa4\xc3\xa4miehen\xc3\xa4 osallistunut opiskeluaikanaan Erasmus-ohjelmaan.'